hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ցմահ դատապարտյալների խցերում ներման ուրվականը շրջում էր դեռ 2017 թվականի նոյեմբերից: Այն ժամանակ Նուբարաշենի, Արմավիրի և Արթիկի բերդերում՝ այն կալանավայրերում, որտեղ պահվում են ցմահները, խուլ շշուկներ տարածվեցին, թե Սերժ Սարգսյանը որոշել է ԵՄ-ի հետ կնքվելիք համաձայնագրին ընդառաջ ցմահ դատապարտյալներին ներում շնորհել, ոմանց նկատմամբ էլ պատժի կրումից պայմանական վաղաժամկետ ազատում կիրառել: Բաղրամյան 26-ից նույնիսկ առանձին ցմաների տվյալների էին պահանջել, առանց նպատակը բացատրելու: Սակայն այս շշուկներին որևէ գործընթաց չհետևեց: Ցհամ դատապարտյալները և նրանց հարազատները որոշեցին, որ իրենց ազատմանը խանգարեց հեղափոխությունը:
Ստեփան Գրիգորյանը մոտ է ինքնասպանության
Հեղափոխությունից հետո սակայն ներման սպասումը, արդարության ու գթասրտության պահանջմունքին գումարվելով, ավելի սաստկացավ: Նոր շշուկներ սկսեցին տարածվել՝ որ Նիկոլ Փաշինյանի սեղանին ցմահներից 20 ներման խնդրագիր կա, որ մի քանի հոգու, այդ թվում՝ նախկինում մահապատժի դատապարտված Ստեփան Գրիգորյանի հարցը լուծված է:
Բոլոր ցմահների խնդրագրերը ՀՀ նախագահն ու վարչապետը մերժել են:
Երկու օր անց՝ փետրվարի 7-ին, Նաիրա Զոհրաբյանը, որը խորհրդարանի Մարդու իրավունքների պաշտպանության և հանրային հարցերի մշտական հանձնաժողովի նախագահն է, այս հանձնաժողովի նիստում կարճ արտահայտեց իր կարծիքը՝ որ ցմահ դատապարտյալ Մհեր Ենոքյանի վերաբերյալ տեղեկատվական արտահոսքը խանգարել է մի քանի այլ ցմահ դատապարտյալների ներմանը:
Մհեր Ենոքյանի ազատման շուրջ, ինչպես հայտնի է, հասարակական բուռն արձագանք եղավ, կողմ և դեմ կարծիքներ: Ենոքյանի կինը՝ լրագրող, պետական վերահսկողության ծառայության խոսնակ Զարուհի Մեջլույնանն իրեն ինքնասպանության դրդելու վերաբերյալ հաղորդում ներկայացրեց իրավապահներին, որը մերժվեց:
Արդա՞ր է արդյոք մեկի պատճառով մերժել բոլորին: «Ես իրավունք չունեմ ներման գործընթացի մասին խոսել: Այո, ես կարծում եմ, որ չցանկացան հանրային տրամադրությունների էսլակացիա անել, դրեցին, համահարթեցման ճանապարհով բոլորին մերժեցին, ինչը սխալ է: Չէի ցանկանա այս թեմայի շուրջ ծավալվել: Գիտեմ, որ Զարուհի Մեջլումյանն էլ ծանր դեպրեսիայի մեջ է, նույնիսկ սուիցիդալ տրամադրություններ ունի: Ես հարգում են սերը, հասկանում եմ, դա ինչ է, և չեմ ուզում նաև նրան ցավ պատճառել», — պատասխանեց պատգամավորը:
Նա Forrights.am-ին հայտնեց, որ Ստեփան Գրիգորյանը ևս մոտ է ինքնասպանության. «Նա ծանր ստրեսային վիճակի մեջ է: Նրա կողքին կալանավորներ են, հետևում են, որ նա իրեն չվնասի»:
Արտակ Զեյնալյանը խոստանում է ցմահներին՝ գարուն կգա
Արդարադատության նախարար Արտակ Զեյնալյանի գնահատականը «ցմահների» խնդրագրերի վերաբերյալ հետևյալն է. «Ներումը նախագահի և վարչապետի բացարձակ և բացառիկ իրավունքն է, հայեցողությունը։ Դա իրենց սուբյեկտիվ վերաբերմունքն է, իրենց ներքին համոզման լույսի ներքո»: Նախարարը վստահեցնում է, որ ինչ որ օրենսդրական փաթեթ է մշակվում, որն առնչվում է ցմահ դատապարտյալներին: Սակայն ժամկետներ, այլ մանրամասներ չի նշում, բացի այն, որ նոր փաթեթը նախատեսում է պահման ռեժիմների փոփոխություն: ԲՀԿ փորձագետները նույնպես օրենսդրական նախագիծ են մշակում:
«Դրանով նախատեսում ենք, որ ներման գործընթացի ինչ որ մի փուլում նաև տուժողների իրավահաջորդների կարծիքը հաշվի առնել», — ասում է Նաիրա Զոհրաբյանը, վստահեցնելով, որ հանրային լայն քննարկումներ են լինելու օրենսդրական նախաձեռնությունների շուրջ:
Ո՞ւմ ներման խնդրագրերն են բավարարել ՀՀ վարչապետն ու նախագահը
Մեր տեղեկություններով, խնդրագիր ներկայացրած 134 դատապարտյալներից ոչ մեկը ազատ չի արձակվել: Ընդամենը կրճատվել է երկու անձի պատժի չկրած մասը: Նրանցից մեկը Ձորաղբյուրի բնակիչ Նարեկ Սարգսյանն է, որը 6 տարվա ազատազրկման է դատապարտվել 2016-ին քրեական՝ «Դիտավորությամբ առողջությանը ծանր վնաս պատճառելու» հոդվածով։ Ըստ մեղադրանքի, նա 2015 թվականի հոկտեմբերի 12-ին հորեղբոր՝ Արմեն Սարգի հետ հարբել է: Հորեղբայրը ցանկացել է գնալ հաշիվ մաքրել իր ծանոթի հետ, որը գրավադրել է իր տունը, վարկը չի մարել: Նարեկ Սարգսյանը թույլ չի տվել հորեղբորը իրագործել այդ ծրագիրը, և վիճաբանության ժամանակ այնպես է ծեծել հորեղբորը, որ վերջինս երեք օրից մահացել է:
Դատարանը 2016 թվականին Նարեկ Սարգսյանին դատապարտել է 6 տարվա ազատազրկման: Նրա պատժի չկրած մասը կրճատվեց մեկ տարով։ Մյուս դատապարտյալը Բորիս Հակոբյանն է՝ 2012 թվականին սպանության եւ զենքի ապօրինի կրման համար դատապարտված (Քրօր․ 104 -րդ եւ 235 հոդվածներ)։ Այս գործի մասին դատալեքս տեղեկատվական համակարգում տվյալները փակ են: Մամուլից հայտնի է, որ Բորիս Հակոբյանը 2011 թվականին ատրճանակով սպանել է Խաչիկ Գալոյանին, լուծելով իր սպանված որդու վրեժը: Բորիս Հակոբյանը դատապարտված է 9 տարի 9 ամսվա ազատազրկման: Նրա պատժի չկրած մասը նվազեցրել են մեկ տարով:
«Նուբարաշենում» մինչ օրս խնդրագրերի պատասխանները չեն ստացել
Կալանավայրերում խնդրագրերի համատարած մերժման առիթով լիակատար հուսալքություն է տիրում: Ցմահների հարազատները շոկի մեջ են: Ներման մասին ՀՀ օրենքի համաձայն, նրանք ներման նոր խնդրագիր կարող են ՀՀ նախագահին ներկայացնել միայն 1 տարի անց:
Ներման գործընթացի շուրջ լիակատար գաղտնիություն է պահվում: Ոչ միայն հանրությունը ոչ մի բացատրություն, կամ մեկնաբանություն չի ստանում նախագահից ու վարչապետից, գործընթացի մասնակից պաշտոնատար անձանցից, այլև Խնդրագրեր ներկայացրած դատապարտյալները:
Փետրվարի 2-ին արդարադատության նախարարությունից հաղորդեցին, որ նախագահի հրամանագրերն ուղարկվել են քրեակատարողական ծառայություն՝ կատարման: Նրանց մի մասը մինչ օրս խնդրագրերի վերաբերյալ պաշտոնական պատասխան չեն ստացել, թեև «Ներման մասին» օրենքի 8-րդ հոդվածի 5-րդ կետով, անձը պետք է ծանուցում ստանա ոչ ուշ, քան երեք աշխատանքային օրվա ընթացքում: Նրանց թվում է «Նուբարաշենում» պահվող ցմահ դատապարտյալ Արմեն Տեր-Սահակյանը: Նա դատապարտվել է ՆԳ նախկին նախարար Վանո Սիրադեղյանի գործով և կալանավայրում է 22 տարի:
Վանոյի գործով՝ Վանոյի դեմ ցուցմունք չտալու համար դատապարտված
Նրա ներկայացուցիչ, իրավապաշտպան Արտակ Գալստյանը հաստատեց, որ Տեր-Սահակյանը չի ստացել վարչապետի հրամանագրի վերաբերյալ ծանուցում: «Ինձ դատապարտել են մահապատժի քննիչների ուզած ցուցմունքը չտալու համար: 22 տարի բանտում անցկացնելուց հետո ես մեծ հույսով Ձեզանից ներում եմ խնդրում», — գրել էր Տեր-Սահակյանն իր խնդրագրում: Իրեն մերժելու մասին նա տեղեկացել է մամուլում շրջող ոչ պաշտոնական տեղեկություններից: «Նրանց ուզածը այն է, որ մենք մեռնենք, ու ցմահները վերանան», — նա մեզ փոխանցեց որդու՝ Աբգարի միջոցով:
Արմեն Տեր-Սահակյանի վաղաժամկետ ազատումը մերժել էին անցյալ տարեվերջին: Որոշումն այս Արտակ Գալստյանը բողոքարկել է: «Պրոբացիոն ծառայութունը դրական էր բնութագրել Տեր-Սահակյանին՝ ռիսկայնությունը միջին: Արդարադատության նախարարի 2007 թվականի որոշումներից մեկով, նման դեպքում վաղաժամկետ ազատումը նպատակահարմար է: Բայց այս դեպքում տվել են, որ նպատակահարմար չի: Այսինքն, դրական են բնութագրել, բայց գրել են, որ նպատակահարմար չի:
Վարչությունը տվել էր, որ ռիսկայնությունը բարձր է, նպատակահարմար չի: Մենք հարցում արեցինք ՔԿՀ, թե ինչ աշխատանքներ են առաջարկվել Տեր-Սահակյանին, որից նա հրաժարվել է, ինչ միջոցառումներ եք արել, որտեղ կարող էր աշխատել, որ նա հրաժարվել է, որտեղ է սպորտզալը, որտեղ նա հրաժարվել է պարապել, որ գրել են՝ չի մասնակցել սպորտային միջոցառումների, — ասում է Արտակ Գալստյանը, — ստացանք մի ունիկալ պատասխան՝ որ ձեզ չենք կարող պատասխանել, որովհետև ձեր ասած տեղեկությունները առկա են 2015 թվականի փաստաթղթերում, որոնք ոչնչացված են: Այսինքն, ստացվում է, որ մարդու մասին բնութագիր են տվել փաստաթղթերի հիման վրա, որոնք ոչնչացված են»:
Իրավապաշտպանն ավելացրեց, որ ցմահ դատապարտյալները պահվում են հատուկ ռեժիմով, իսկ ՔԿՀ ներքին տնտեսական բլոկում կարող են աշխատել միայն կիսաբաց ռեժիմով պահվող դատապարտյալները, բայց ոչ ցմահ ազատազրկվածները: «Իրենց խցերում հատուկ ռեժիմով պահվող ցմահները նույնիսկ հացից ծաղիկ, նարդի ու թզբեհ չեն կարող սարքել, որովհետև ցմահ դատապարտյալին իր խցում «արտադրանք տալու համար» նույնիսկ հասարակ մկրատ պահել չի կարելի», — նշում է Արտակ Գալստյանը:
Նախորդ նյութըՀՀ քննչական կոմիտեի և 10 հասարակական կազմակերպությունների միջև ստորագրվեց համաձայնագիր՝ հասարակական մոնիթորինգի աշխատանքային խումբ ստեղծելու մասին
Հաջորդ նյութըՊՆ-ն թաքցրել է զինծառայողի մահվան դեպքը. Tert.am
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.